钦定古今图书集成/明伦汇编/氏族典/第277卷 > 王与龄
## 钦定古今图书集成/明伦汇编/氏族典/第277卷 > 王与龄

按《明外史王与龄传》：“与龄，字受甫，宁乡人。嘉靖八年
进士，授苏州推官，入为户部主事，调吏部，进员外。二
十一年，迁文选郎中，澄清铨叙，所推荐皆廉静老成。
大学士翟銮为礼部主事，张惟一求吏部，严嵩为监
生，钱可教求东阳知县，俱书抵与龄。与龄白之尚书
许赞，具疏以闻。疏入，銮言惟一资望应迁，嵩抵，无致”
书事。帝方信嵩，遂发怒切责赞，除与龄名。与龄既罢，
锦衣遣使侦其装襆被外无长物，称叹而去。里居阅
二十馀年卒。